**Ministru kabineta noteikumu projekta "Grozījumi Ministru kabineta 2018. gada 22. maija noteikumos Nr. 291 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir veicināt sabiedrībā balstītu sociālo pakalpojumu sniegšanu 9.2.2.3. pasākuma[[2]](#footnote-2) mērķa grupas personām[[3]](#footnote-3) un, izmantojot 9.2.2.3. pasākuma pēc pirmās projektu iesniegumu atlases (turpmāk – atlase) kārtas līgumiem nepiesaistīto finansējumu, palielināt viena bērna ar FT iesaistes izmaksas, attiecīgi palielinot arī projekta maksimālo attiecināmo izmaksu kopsummu par 15 750 *euro* (no 191 000 *euro* līdz 206 750 *euro*). Vienlaikus, lai nodrošinātu iespēju 9.2.2.3. pasākuma ietvaros saņemt pakalpojumus lielākam bērnu ar FT skaitam, noteikumu projekts paredz svītrot nosacījumu par vienā projektā iesaistāmo maksimālo bērnu skaitu, ja vien projekts pakalpojumu sniegšanu var nodrošināt projekta maksimālās attiecināmās izmaksu kopsummas ietvaros. Tiesību akts stāsies spēkā indikatīvi 2019. gada IV ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 9.2.2.3. pasākuma mērķis ir palielināt sabiedrībā balstītu sociālo pakalpojumu pieejamību bērniem ar funkcionāliem traucējumiem, kuriem noteikta invaliditāte, lai pilnveidotu viņu sociālās prasmes un uzlabotu funkcionālās spējas. Lēmumu par minētā pasākuma izveidi Labklājības ministrija (turpmāk – LM) pieņēma 2017. gadā, ņemot vērā, ka 9.2.2.1. pasākuma "Deinstitucionalizācija" (turpmāk – 9.2.2.1. pasākums) ietvaros plānošanas reģionu sadarbības partneru – 115 pašvaldību sociālo dienestu redzeslokā nebija pietiekams skaits bērnu ar FT, lai sasniegtu darbības programmā "Izaugsme un nodarbinātība" noteikto 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" (turpmāk –9.2.2. SAM) iznākuma rādītāju i.9.2.2.b (3 400 bērni ar FT, kuri saņem ESF atbalstītus sabiedrībā balstītus sociālos pakalpojumus). Lai īstenotu minēto mērķi, 2018. gada 22. maijā tika pieņemti 9.2.2.3. pasākuma īstenošanu reglamentējošie MK noteikumi Nr. 291[[4]](#footnote-4), nosakot pasākuma kopējo attiecināmo finansējumu (4 966 963 *euro*), sasniedzamo iznākuma rādītāju (1 300 bērni ar FT), atbalstāmās darbības (identiskas 9.2.2.1. pasākumam), potenciālos finansējuma saņēmējus (biedrības un nodibinājumi (turpmāk – NVO)), projektu iesniegumu atlases nosacījumus (atklātā projektu iesniegumu atlase, ko organizē ne retāk kā reizi gadā, iepriekš saskaņojot termiņus) un projekta īstenošanas ierobežojošos nosacījumus (projektā ne vairāk kā 50 bērni ar FT, indikatīvās izmaksas uz vienu bērnu ar FT nepārsniedz 3 820 *euro*). No 2018. gada 20. jūlija līdz 2018. gada 20. septembrim tika izsludināta pirmā atlase, kuras ietvaros kopumā tika iesniegti 16 projekti par kopējo finansējumu 1 968 332,83 *euro,* paredzot atbalstu 629 bērniem ar FT. Projektu iesniegumu vērtēšanas rezultātā tika pieņemti 14 gala lēmumi par projektu iesniegumu apstiprināšanu un 2019. sākumā noslēgti 14 līgumi par projektu īstenošanu par kopējo 9.2.2.3. pasākuma finansējumu 1 852 659,50 *euro,* paredzot atbalstu 547 bērniem ar FT. Tādējādi šobrīd vēl līgumiem nepiesaistīts 9.2.2.3. pasākuma kopējais attiecināmais finansējums ir 3 114 303,5 *euro* apmērā un bērnu ar FT skaits, kuriem vēl jānodrošina atbalsts, ir 753. Lai izmantotu 9.2.2.3. pasākumam piešķirto finansējumu un sniegtu iespēju vēl bērniem ar FT saņemt atbalstu, atbilstoši MK noteikumu Nr. 291 11. punktā noteiktajam, ir organizējama atkārtota 9.2.2.3. pasākuma atklāta projektu iesniegumu atlase (turpmāk – atlase). Pirms otrās atlases organizēšanas Labklājības ministrija ir izvērtējusi pirmās atlases īstenošanas un projektu iesniegumu vērtēšanas procesā konstatētās nepilnības:1) kā vienu no nepilnībām, kas izskaidro zemo NVO aktivitāti, var minēt to, ka šobrīd noteiktais sabiedrībā balstītu sociālo pakalpojumu izmaksu ierobežojums (3 820 *euro*) uz vienu bērnu ar FT ir par zemu, lai nosegtu dažu pakalpojumu sniegšanas izmaksas.Šo argumentu kā kavējošo faktoru ir minējušas vairākas NVO, norādot, ka šobrīd noteiktais maksimālais finansējuma apmērs uz vienu bērnu ar FT ir nepietiekams, lai sniegtu tos pienācīgā kvalitātē. Minētais ir attiecināms, piemēram, uz sociālās aprūpes pakalpojumu, ko sniedz bērna ar FT dzīvesvietā līdz 5 gadu vecumam ne vairāk kā 50 stundas nedēļā, kur finansējums 3 820 *euro* apmērā uz 12 mēnešiem ir par mazu, jo atlīdzības izmaksas ir jāparedz vismaz valstī noteiktās minimālās stundas tarifa likmes apmērā. Par pakalpojuma nepietiekamu izmaksu apmēru liecina arī tas, ka netika iesniegts neviens projekta iesniegums, kas paredzētu sniegt sociālās aprūpes pakalpojumu, kaut arī ir zināms, ka šāds pakalpojums ir nepieciešams un 9.2.2.1. pasākuma ietvaros ļoti pieprasīts;2) kā otru nepilnību var minēt to, ka NVO mazāku pakalpojuma izmaksu gadījumā nebija iespējas sniegt savus pakalpojumus vairāk bērniem ar FT, jo MK noteikumu Nr. 291 10. punkts nosaka maksimālo bērnu ar FT skaitu, kuriem iespējams sniegt pakalpojumus vienā projektā – 50. Piemēram, pirmajā atlasē viens no pirmās atlases projekta iesniedzējiem savā projekta iesniegumā pieejamā maksimālā finansējuma ietvaros bija gatavs sniegt izmaksu ziņā lielākus pakalpojumus vairāk bērniem ar FT nekā noteikts MK noteikumos Nr. 291 (maksimālais bērnu ar FT skaits – 50), taču MK noteikumu Nr. 291 regulējuma dēļ savu ieceri nācās ierobežot. Ņemot vērā iepriekš minēto, Labklājības ministrija precizē 9.2.2.3. pasākuma projektu iesniegumu vērtēšanas kritērijus un vērtēšanas kritēriju piemērošanas metodiku, kā arī MK noteikumus Nr. 291, vienlaikus nodalot dažus nosacījumus, kas attiecināmi uz pirmo un uz otro projektu iesniegumu atlasi.  Lai veicinātu otrās projektu iesniegumu atlases potenciālo finansējuma saņēmēju interesi par 9.2.2.3. pasākuma īstenošanu, noteikumu projekts paredz: 1) noteikt lielāku maksimālo indikatīvo finansējuma apmēru uz vienu bērnu ar FT – līdz 4 135 *euro.* Minētā summa veidojas, matemātiski sadalot 9.2.2.3. pasākumam pieejamo un līgumiem nepiesaistīto 9.2.2.3. pasākuma finansējumu 3 114 303,50 *euro* apmērā ar nepiesaistīto mērķa grupas personu skaitu – 753 bērniem, tādējādi palielinot izmaksas pakalpojumu sniegšanai vienam bērnam par 315 *euro* (noteikumu projekta 1. punkts);2) palielināt maksimālo viena projekta kopējo attiecināmo izmaksu kopsummu līdz 206 750 *euro*, kas veidojas reizinot iespējamo maksimālo bērnu ar FT skaitu ar indikatīvo finansējuma apmēru uz vienu bērnu ar FT (noteikumu projekta 1. punkts);3)papildināt MK noteikumu Nr. 291 10. punktu ar nosacījumu, ka, gadījumā, ja netiek pārsniegta projekta maksimālā attiecināmo izmaksu kopsumma (206 750 *euro*), projekta iesniedzējs var pakalpojumu sniegšanu nodrošināt arī vairāk nekā 50 bērniem ar FT (noteikumu projekta 1. punkts). Minētais grozījums ir vērtējams pozitīvi, jo tā ir iespēja vairāk bērniem ar FT saņemt nepieciešamos sabiedrībā balstītos sociālos pakalpojumus ierobežotā 9.2.2.3. pasākuma finansējuma ietvaros, vienlaikus arī sekmējot 9.2.2. SAM iznākuma rādītāja i.9.2.2.b vērtību sasniegšanu;4) precizēt MK noteikumu Nr. 291 24.3.1. apakšpunktu, nosakot, ka bērniem ar FT sociālās rehabilitācijas pakalpojumus var sniegt ne vairāk kā 100 pakalpojuma sniegšanas reizēm (iepriekš – ne vairāk kā 40) visā projekta īstenošanas laikā (noteikumu projekta 4. punkts), nepārsniedzot projekta maksimālo attiecināmo izmaksu kopsummu. Ar izmaiņām noteikumu projekta 4. punktā tiek nodrošināti līdzvērtīgi nosacījumi ar 9.2.2.1. pasākuma ietvaros īstenotajiem projektiem, kurus īsteno plānošanas reģioni sadarbībā ar pašvaldībām, jo minētā pasākuma īstenošanu reglamentējošajos MK noteikumos Nr. 313 arī ar kārtējiem grozījumiem plānots palielināt sociālās rehabilitācijas pakalpojumu sniegšanas reižu skaitu līdz 100 pakalpojuma sniegšanas reizēm (šobrīd – ne vairāk kā 40). Nosacījums par to, ka esošās projekta maksimālās attiecināmo izmaksu kopsummas ietvaros var nodrošināt vairāk sociālās rehabilitācijas pakalpojuma sniegšanas reizes vienam bērnam ar FT, izriet arī no NVO kā finansējuma saņēmējiem priekšlikumiem īstenojot pirmās atlases kārtas projektus. Noteikumu projektā ierosinātās izmaiņas gan attiecībā uz iesaistāmo bērnu ar FT skaitu (projekta attiecināmo izmaksu ietvaros var būt vairāk par 50 bērniem ar FT), gan uz sociālās rehabilitācijas pakalpojuma sniegšanas reižu skaita palielināšanu līdz 100 reizēm projekta īstenošanas laikā, rada NVO elastīgākus projekta īstenošanas nosacījumus un kopumā uzlabo pakalpojumu pieejamību. Minētās MK noteikumu Nr. 291 nosacījumu izmaiņas (par projekta finansējumu un mērķa grupas personu skaitu), attiecināmas tikai uz otrās projektu iesniegumu atlases projektiem. Pirmās projektu iesniegumu atlases finansējuma saņēmēji projektu īstenošanu turpina atbilstoši sākotnējiem 9.2.2.3. pasākuma nosacījumiem. Saskaņā ar informāciju KPVIS[[5]](#footnote-5), pirmās projektu iesniegumu atlases projektu īstenošana turpināsies arī 2020. gadā (vēlākais noslēgto līgumu beigu datums – 2020. gada 30. septembris).NVO kā finansējuma saņēmējs projekta kopējo attiecināmo izmaksu ietvaros, atkarībā no sava piedāvātā sociālās rehabilitācijas pakalpojuma finansiālās ietilpības un mērķa grupas personu pieejamības, kā arī atbilstoši pakalpojums plānā noteiktajam (MK noteikumu Nr. 291 22. punkts), var plānot pakalpojuma nodrošināšanu. Piemēram, finansiāli ietilpīgāku pakalpojumu sniegšanas gadījumā NVO ir jāiekļaujas noteiktajā projekta attiecināmo izmaksu kopsummā (atkarīga no bērnu ar FT skaita) un jānodrošina noteiktais projektā iesaistāmo bērnu ar FT skaits (minimums – 6). Savukārt gadījumos, kad sociālās rehabilitācijas pakalpojums nav finansiāli ietilpīgs, bet ir zināms lielāks bērnu ar FT loks (vairāk nekā 50), kam konkrētais pakalpojums ir nepieciešams, ir iespēja projektā iesaistīt vairāk mērķa grupas personas, bet, ja pakalpojuma specifikas dēļ nav iespējams piesaistīt vairāk bērnu ar FT ar konkrētiem funkcionāliem traucējumiem, var izmantot iespēju nodrošināt vairāk sociālās rehabilitācijas pakalpojumus tiem pašiem bērniem ar FT (nepārsniedzot 100 pakalpojuma reizes);5) precizēt sociālās rehabilitācijas pakalpojumu saņemšanas nosacījumus (skaitu) bērna ar FT likumiskajiem pārstāvjiem vai audžuģimenei, nosakot, ka likumiskie pārstāvji vai audžuģimene sociālās rehabilitācijas pakalpojumus var saņemt ne vairāk kā 20 reizes par katru ģimenē esošo bērnu ar FT, kurš atbilst mērķa grupas prasībām un ņem dalību projektā (noteikumu projekta 5. punkts). Tas nozīmē, ja projektā pakalpojumus saņem viens bērns ar FT, tad viņu likumiskajam pārstāvim vai audžuģimenei ir tiesības saņemt 20 sociālās rehabilitācijas pakalpojuma saņemšanas reizes, savukārt, ja projekta ietvaros atbalsts tiek sniegt vairākiem vienas ģimenes bērniem ar FT, tad likumiskajiem pārstāvjiem attiecīgi ir iespēja saņemt vairāk sociālas rehabilitācijas pakalpojumu reizes, proporcionāli reizinot maksimālo pakalpojumu reižu saņemšanas skaitu ar bērnu ar FT skaitu, kuri iesaistīti projektā. Pakalpojuma saņemšanas nosacījumu izmaiņas sniegs lielāku atbalstu tām ģimenēm, kurās ir vairāki bērni ar FT (it sevišķi, ja bērni ir ar dažādām diagnozēm). Tāpat tas ir vērtējams kā nozīmīgs atbalsts specializētajām audžuģimenēm bērniem ar invaliditāti. Minētās audžuģimenes no 2018. gada 1. jūlija ieviestas atbilstoši LM nozares politikas iniciatīvai[[6]](#footnote-6). 6)papildināt MK noteikumus Nr. 291 ar jaunu punktu, ka nosacījumi par to, ka projektā nevar iesaistīt bērnus ar FT, kuri vienlaikus saņem atbalstu 9.2.2.2. pasākumā[[7]](#footnote-7) un finansējuma saņēmējam pirms pakalpojumu sniegšanas uzsākšanas ir nepieciešams iesniegt sadarbības iestādē informāciju par projektā iesaistītajiem bērniem ar FT, ir piemērojami tikai pirmās projektu iesniegumu atlases finansējuma saņēmējiem (noteikumu projekta 6. punkts). Izmaiņas veiktas, pamatojoties uz to, ka minētie nosacījumi noteica demarkāciju ar 9.2.2.2. pasākumu (*lai minētā pasākuma ietvaros īstenojamā izmēģinājumprojektā sekmīgi notestētu individuālā budžeta modeli bērniem ar FT[[8]](#footnote-8)*), kas vairs nav aktuāli, jo 9.2.2.2. pasākuma izmēģinājumprojekta īstenošana noslēgusies 2019. gada 30. septembrī. Līdz ar to MK noteikumu Nr. 291 21. punkta un 28.5. apakšpunkta nosacījumus ir bijis nepieciešams piemērot līdz 2019. gada 30. septembrim.Plānots, ka otrā atlases kārta varētu tikt uzsākta 2019. gada IV ceturksnī pēc grozījumu MK noteikumos Nr. 291 un 9.2.2.3. pasākuma projektu iesniegumu vērtēšanas kritēriju stāšanās spēkā;7)atbilstoši saskaņošanas laikā saņemtajiem priekšlikumiem, noteikumu projekts tiek papildināts ar jaunu grozījumu punktu, kas paredz svītrot iepriekš MK noteikumu Nr. 291 noteikto, ka finansējuma saņēmējs var iesniegt vienu projektu katrā plānošanas reģionā (noteikumu projekta 2. punkts). Sākotnēji šī norma tika iekļauta, lai veicinātu NVO interesi sniegt sabiedrībā balstītus sociālos pakalpojumus bērniem ar FT arī ārpus Rīgas administratīvās teritorijas (piem., NVO īsteno projektu 50 bērniem Rīgā, 50 bērniem citos plānošanas reģionos, kopumā – 250 bērniem). Taču pirmajā atlases kārtā neviena NVO, izvērtējot savas darbībaskapacitāti, šādu iespēju neizmantoja. Vienlaikus tika secināts, ka ir iespējami gadījumi, kad NVO plāno sniegt kādu pakalpojumu, kas ir specifiskāks un piemērojams iepriekš izvēlētiem, interesi izrādījušiem bērniemar FT un vienaplānošanas reģiona teritorijā nav iespējams piesaistīt ieteicamo maksimālo (50) bērnu ar FT skaitu. Minētajā situācijā finansējuma saņēmējam būtu jāiesniedz vairāk nekā viens projekta iesniegums, kas palielinātu biedrības kopējo projektu vadības administratīvo slogu un izmaksas. Lai projektu īstenošana būtu pēc iespējas efektīvāka, pieļaujama viena projekta iesniegumu iesniegšana (arī ietverot dažādu reģionu mērķa grupas bērnu ar FT), ievērojot nosacījumu par maksimālo pieļaujamo projekta attiecināmo izmaksu kopsummu;8) atbilstoši saskaņošanas laikā izteiktajiem priekšlikumiem, noteikumu projekts papildināts ar nosacījumu, ka finansējuma saņēmējs sabiedrībā balstītu sociālo pakalpojumu sniegšanas nodrošināšanai bērniem ar FT nepieciešamo materiāltehnisko nodrošinājumu var ne tikai iegādāties, bet arī nomāt (noteikumu projekta 3. punkts).  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | 9.2.2.3. pasākuma projektu iesniegumu vērtēšanas kritēriju un projektu iesniegumu vērtēšanas kritēriju piemērošanas metodikas grozījumi iesniegti izskatīšanai Eiropas Savienības struktūrfondu un Kohēzijas fonda 2014. –2020. gada plānošanas perioda apakškomitejā 2019. gada 15. augustā un ar 2019. gada 4. oktobra UK lēmumu Nr. L-2019/10 apstiprināti rakstiskās procedūras veidā. Noteikumu projektam nav ietekme uz īstenošanā esošajiem projektiem. Noteikumu projektā noteiktais, ka MK noteikumu Nr. 291 21. punkta un 28.5. apakšpunkta nosacījumi attiecināmi tikai uz pirmās projektu iesniegumu atlases projektu finansējuma saņēmējiem, nemaina to tiesības un pienākumus, jo iepriekšminētajos tiesiskā regulējuma punktos iekļautie nosacījumi jau ir izpildīti un 9.2.2.2. pasākuma ietvaros īstenotais individuālā budžeta pieejas izmēģinājumprojekts bērniem ar FT ir noslēdzies. Finansējuma saņēmējiem, kuri šobrīd īsteno 9.2.2.3. pasākuma projektus, noteikumu projekta spēkā stāšanās gadījumā nav nepieciešams ierosināt grozījumus sadarbības iestādes noslēgtajos līgumos par projekta īstenošanu. Tāpat pirmās projektu iesniegumu atlases projektu finansējuma saņēmējiem nav ierobežojumu iesniegt projekta iesniegumu arī otrajā atlasē, arī gadījumos, kad vēl nav noslēgusies pirmās atlases projekta īstenošana. Šādā gadījumā, iesniedzot otrās atlases kārtas projekta iesniegumu, pakalpojumu sniegšanu var paredzēt jauniem, vēl 9.2.2.3. pasākuma aktivitātēs neiesaistītiem bērniem ar FT, kā arī tiem bērniem ar FT, kuri jau ņem dalību pirmās atlases projektā, vienlaikus nodrošinot sniegto pakalpojumu veida un sniegšanas ilguma uzskaiti stundās vai diennaktīs ("atelpas brīža" pakalpojumam), lai pārliecinātos par sniegto pakalpojumu un iesaistītās mērķa grupas nepārklāšanos dubultā finansējuma riska novēršanai. Saskaņā ar MK noteikumu Nr. 291 22. punktu pakalpojumu piešķiršana bērniem ar FT tiek organizēta atbilstoši prasībām sociālo pakalpojumu sniedzējiem[[9]](#footnote-9), tas nozīmē, ka pakalpojuma sniedzējam ir jāizvērtē mērķa grupas persona un jāizstrādā pakalpojuma plāns, kā tas ir paredzēts arī MK noteikumu Nr. 291 22. punktā. Gadījumā, ja bērns ar FT ņem dalību gan pirmās, gan otrās atlases projektā, tam nodrošināmie pakalpojumi var tikt noteikti gan jau esošajā pakalpojumu plānā (it sevišķi, ja pakalpojuma sniedzējs nemainās), gan var būt izstrādāts jauns pakalpojumu plāns, vai varbūt situācija, kad pakalpojumu plānā ir paredzēta pakalpojumu pēctecība.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērni ar FT, kuriem Veselības un darbspēju ekspertīzes ārstu valsts komisija ir noteikusi invaliditāti, un viņu likumiskie pārstāvji vai audžuģimene. Saskaņā ar LM rīcībā esošo informāciju, indikatīvais minēto bērnu skaits uz 2019. gada 1. septembri bija 8 321. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam kopumā ir pozitīva ietekme uz tautsaimniecību un sabiedrības mērķgrupām. Noteikumu projekts tieši neietekmē tautsaimniecību, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, bet sniedz tiešu pozitīvu ietekmi uz NVO, it īpaši tām, kas specializējušās personu atbalstam konkrētu funkcionēšanas traucējumu jomā.Tāpat paredzama pozitīva ietekme uz 9.2.2.3. pasākuma mērķa grupas personu – bērnu ar FT un viņu likumisko pārstāvju vai audžuģimeņu iespējām saņemt sabiedrībā balstītus sociālos pakalpojumus, jo indikatīvo izmaksu palielinājums uz vienu bērnu ar FT aktivizēs iesniegt projektus tās NVO, kurām pakalpojumiem līdzšinējā izmaksu summa bija par zemu. Tāpat pozitīvu ietekmi mērķa grupas personām nodrošinās noteikumu projektā ierosinātās izmaiņas attiecībā uz bērnu ar FT skaita (iespējams vairāk par 50, nepārsniedzot projekta maksimālo attiecināmo izmaksu kopsummu) vai sociālās rehabilitācijas pakalpojuma sniegšanas reižu (ne vairāk kā 100 (iepriekš – 40)) iespējamo palielināšanu, kā arī izmaiņas attiecībā uz pakalpojuma saņemšanas nosacījumiem bērnu ar FT likumisko pārstāvjiem vai audžuģimenei (20 reizes par katru bērnu ar FT). Tas kopumā veicinās gan NVO pakalpojumu attīstību, gan sabiedrības mērķa personu apmierinātību ar pakalpojumu pieejamību un nodrošināšanu.  |
| 3. | Administratīvo izmaksu monetārs novērtējums | Lai NVO kā finansējuma saņēmējs saņemtu finanšu atbalstu, ir jāiesniedz sadarbības iestādē projekta iesniegums. Administratīvās izmaksas:- finansējuma saņēmējam projekta iesnieguma iesniegšanai elektroniski (darbaspēka atlīdzības vidējā likme \* laiks, kas nepieciešams informācijas ievadīšanai) \* (projektā īstenošanas personāla skaits, kas ievieto informāciju \* informācijas sniegšanas biežums) = (8.12 \* 4) \* (2 \* 2) = 32.48 \* 4 = 129.92 *euro*. Aprēķinam tiek izmantots pieņēmums, ka finansējuma saņēmējs datu ievadei un iesniegšanai sadarbības iestādē izmanto Kohēzijas politikas fondu vadības informācijas sistēmu **2014. – 2020. gadam** (turpmāk – KPVIS), nodrošinot "četru acu principu" un īstenotais projekts ir mazapjomīgs un nav nepieciešams pievienot pamatojošos dokumentus lielā apjomā;- personāla darba laika uzskaitei par nostrādāto laiku (darbaspēka atlīdzības vidējā likme \* laiks, kas nepieciešams informācijas apkopošanai un ievadīšanai) \* (uz darba līguma pamata pasākumā iesaistīto personu skaits \* informācijas apkopošanas biežums) = (8.12\*1.5) \* (6 \* 18) = 12.18 \* 108 = 1315.44 *euro*. Aprēķinam tiek izmantots pieņēmums, ka projekta īstenošanas maksimālais laiks ir 18 mēneši un vidējais uz darba līguma pamata piesaistītā personāla skaits visā projektā īstenošanas laikā ir 6; - ievietojot informāciju tīmekļa vietnē par projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā). Pieņēmums aprēķinam: (8.12\*0,5) \* (1\*12) = 4.06\* 12 = 48.72 *euro*;- datu (informācijas) uzkrāšana par pasākumā iesaistītajiem nelabvēlīgā situācijā esošiem iedzīvotājiem (bērniem): (bērnu skaits, kuri iesaistījušies pasākumā \* laiks, kas nepieciešams datu ievadīšanai) \* darbaspēka atlīdzības vidējā likme. Pieņēmums aprēķinam: (50 \* 0,5) \* 8.12 = 25 \* 8.12= 203.00 *euro*;- informācijas sagatavošana un sniegšana sadarbības iestādei par pasākuma iesaistītajiem nelabvēlīgā situācijā esošiem iedzīvotājiem (bērniem) pēc pasākuma beigām: (informācijas sniegšanas biežums visā projekta īstenošanas laikā \* laiks, kas nepieciešams datu pieprasīšanai un analīzei) \* darbaspēka atlīdzības vidējā likme. Pieņēmums aprēķinam: (1 \* 4) \* 8.12 = 4 \* 8.12= 32.48 *euro*Kopā = 1729.56 *euro*. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru **2021.** gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1027202 | 0 | 547558 | 1720653 | 0 | 926505 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1027202 | 0 | 547558 | 1720653 | 0 | 926505 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1208473 | 0 | 644186 | 2024298 | 0 | 1090006 | 0 |
| 2.1. valsts pamatbudžets | 1208473 | 0 | 644186 | 2024298 | 0 | 1090006 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -181271 | 0 | -96628 | -303645 |  0 | -163501 | 0 |
| 3.1. valsts pamatbudžets | -181271 | 0 | -96628 | -303645 |  0 | -163501 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -303645 | X | -163501 | 0 |
| 5.1. valsts pamatbudžets | 0 | -303645 | -163501 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 9.2.2.3. pasākumam plānotais kopējais finansējums (kopējās attiecināmās izmaksas) ir 4 966 963 *euro* apmērā, tai skaitā ESF finansējums  4 221 918 *euro* un nacionālais publiskais līdzfinansējums 745 045 *euro*. Atlikušais finansējums, kas palicis pēc pirmā projektu iesniegumu atlases noslēgšanās, ir 3 114 304 *euro.*Budžeta ieņēmumi ir finansējuma ESF daļa 85 procentu apmērā no projekta kopējām attiecināmām izmaksām. Budžeta izdevumi ir kopējie projekta ieviešanai nepieciešamie publiskā finansējuma (ESF un nacionālā publiskā) līdzekļi attiecīgajā gadā projekta attiecināmajām izmaksām.Saskaņā ar KPVIS datiem 9.2.2.3. pasākuma ieviešanai noslēgti 14 līgumi par projektu īstenošanu par kopējo attiecināmo finansējumu 1 852 659.50 *euro,* kur sadalījumā pa gadiem budžeta finansējums ir piesaistīts šādā apmērā – 2019. gadā 1 208 473.27 *euro* un 2020. gadā 644 186.23 *euro*. Projektu īstenošana ir uzsākta no 2019. gada I. ceturkšņa un atbilstoši KPVIS informācijai vēlākais šobrīd noslēgto līgumu beigu datums ir 2020. gada 30. septembris. Ņemot vērā, ka valsts budžetā ir paredzēti izdevumi un finansiālā ietekme 2019. un 2020. gadā, tad tiesību akta projekta ietekmes uz valsts budžetu aprēķinā norādīts līgumos piesaistītais faktiskais finansējums 2019. gadam un 2020. gadam, to papildinot ar indikatīvo prognozi 9.2.2.3. pasākuma finansējuma turpmākajai sadalei 2020., 2021. 2022. un 2023. gadā. Pamatojoties uz to, ka pirmās projektu iesniegumu atlases rezultātā tika piesaistīti 37% no pasākumam pieejamā finansējuma, paredzam, ka otrajā atlases kārtā tiks piesaistīts viss atlikušais finansējums (3 114 303,5 *euro*) Paredzams, ka 9.2.2.3. pasākuma ietvaros sniedzamo sabiedrībā balstīto sociālo pakalpojumu nodrošināšanas nepārtrauktībai otrajā projektu iesniegumu atlasē dalību turpinās tās NVO, kas jau šobrīd īsteno projektus un papildus iesaistīsies tās NVO, kuru pakalpojumu izmaksām bija nepietiekošs indikatīvais finansējums uz vienu bērnu ar FT; 2) ņemot vērā, ka projektu īstenošana paredzēta uzsākt 2020. gadā un projekta ietvaros pakalpojumu vienam bērnam ar FT pakalpojumus var sniegt 12 mēnešus, tiek paredzēts, ka no plānotā piesaistītā otrās atlases kārtas finansējuma 2020. gadā projektu īstenošanai būs nepieciešami 65% jeb 2 024 298 *euro,* bet atlikušais finansējums (3 114 304 – 2 024 298 = 1 090 006 *euro)* – 2021. gadā. Finansējuma sadalījums turpmākajiem gadiem norādīts indikatīvi un var tikt precizēts.2020. gadam plānotas kopējās izmaksas 2 668 484 *euro*, no tā ESF finansējums 2 268 211 *euro* un valsts finansējums 400 273 *euro.* No minētā 2020. gadam plānotā kopējā finansējuma (2 668 484 *euro)* līgumiem jau ir piesaistīti 644 186 *euro,* bet 2 024 298 *euro* plānots apgūt otrās atlases kārtas ietvaros. 2021. gadam plānotas kopējās izmaksas 1 090 006 *euro*, no tā ESF finansējums 926 505 *euro* un valsts finansējums 163 501 *euro*. Gadījumā, ja otrajā atlases kārtā netiks investēts viss atlikušais 9.2.2.3. pasākuma finansējums, LM, atbilstoši MK noteikumiem Nr. 291, ne vēlāk kā līdz 2021. gada 31. janvārim organizēs vēl vienu projektu iesniegumu atlases kārtu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar. |
| 8. Cita informācija | Šobrīd valsts budžeta ilgtermiņa saistībās finansējums otrās projektu iesniegumu atlases projektiem nav paredzēts. Nepieciešamo valsts budžeta finansējumu Finanšu ministrija (CFLA) pēc projektu apstiprināšanas normatīvajos aktos noteiktajā kārtībā lūgs pārdalīt no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | MK noteikumu projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot no 2019. gada 8. augusta līdz 2019. gada 26. augustam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2019. gada 26. augustam) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – LM, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – biedrības un nodibinājumi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Labklājības ministre R. Petraviča

Vjakse, 67021641

Ilga.Vjakse@lm.gov.lv

1. Ministru kabineta (turpmāk – MK) noteikumu projekts "Grozījumi Ministru kabineta 2018. gada 22. maija noteikumos Nr. 291 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi" (turpmāk – noteikumu projekts) [↑](#footnote-ref-1)
2. Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākums "Sabiedrībā balstītu sociālo pakalpojumu sniegšana" (turpmāk – 9.2.2.3. pasākums) [↑](#footnote-ref-2)
3. Bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs (turpmāk – bērni ar FT) un viņu vecāki, aizbildņi vai audžuģimene [↑](#footnote-ref-3)
4. Ministru kabineta 22.05.2019. noteikumi Nr. 291 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi" (turpmāk – MK noteikumi Nr. 291) [↑](#footnote-ref-4)
5. Kohēzijas politikas Vadības informācijas sistēma (turpmāk – KPVIS) [↑](#footnote-ref-5)
6. Jauno kārtību paredz grozījumi Bērnu tiesību aizsardzības likumā un ar tiem saistītie jaunie Ministru kabineta noteikumi Nr. 354 "Audžuģimenes noteikumi" un Nr. 355 "Ārpusģimenes aprūpes atbalsta centra noteikumi", kas stājas spēkā šā gada 1. jūlijā. [↑](#footnote-ref-6)
7. Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākums "Sociālo pakalpojumu atbalsta sistēmas pilnveide" (turpmāk – 9.2.2.2. pasākums) [↑](#footnote-ref-7)
8. Detalāk par demarkāciju ar 9.2.2.2. pasākumu var skatīt MK noteikumu Nr. 291 sākotnējā anotācijā (pieejams - https://likumi.lv/ta/id/299175-darbibas-programmas-izaugsme-un-nodarbinatiba-9-2-2-nbspspecifiska-atbalsta-merka-palielinat-kvalitativu-institucionalai) [↑](#footnote-ref-8)
9. Ministru kabineta 13.06.2017. noteikumi Nr. 338 "Prasības sociālo pakalpojumu sniedzējiem" [↑](#footnote-ref-9)